שקר החן והבל היופי: ינואר 2015
9. הסדרה שאני אובססיבית לגביה? ללא ספק Mad Men, שזו סדרה שאני שוקעת בה כל כולי ויכולה לגרום לי לצחוק, לבכות, להתכווץ מבושה וללטוש עיניים מהופנטות בסטייל המדוייק. כל כך הרבה רבדים של אנושיות, עלילה כל כך מדוייקת ומורכבת ודמויות כל כך רבות פנים - עוד לא פגשתי באף סדרה אחרת. 10. סדרות שאני צופה בהן כעת? לא הרבה, ובטח יחסית מעט לעומת פעם. ממש לאחרונה סיימתי את The Killing (סוף מושלם!!) וכעת אני צופה בהומלנד, משלימה חוסרים באימפריית הפשע וממתינה לשובן של Suits ו-Mad Men.
20. הסדרה האהובה עליי בכל הזמנים? קשה לי לומר. אני חושבת שמבחינת נאמנות לאורך השנים ועמידה בתו תקן של איכות, Mad Men היא הסדרה שהמעורבות הריגשית שלי בכל אחד מהפרקים שלה היא הגבוהה ביותר, אני תמיד אחכה בציפייה לפרק חדש וכל עונה היא לדעתי שילוב של תסריט מדוייק ומשחק מופתי. לקח לי חודשיים לענות על הטאג הזה! רוצות להשתתף גם? בכיף, ואני לא אכעס אם תשמיטו כמה מהשאלות מטעמי קיצור ונוחות.....
יש מעט דברים במראה החיצוני שלי שמציקים לי יותר מצלקות וזכרונות של פצעים ישנים על הפנים, ואני תמיד מחפשת דרכים להיפתר מהם. זה לא סוד שאני מאד בהירה וביחד עם צבעי שלגיה, מגיעה גם נטייה לעור שקוף ורגיש שמיד מתנוססים עליו דגלים אדומים של פצעים שהיו וחלפו, אבל את הזכרון המר שלהם השאירו. איך נפתרים מזה? בכל הנוגע לנמשים, שגם מהם סבלתי בעבר, השימוש הקבוע בחומצה גליקולית הצליח לפתור לי את הבעיה. אבל כשזה מגיע להבהרת סימני אקנה ישנים המופיעים אצלי כנקודות אדומות - יוק. מה שלא ניסיתי במהלך השנים אף פעם לא עבד. דווקא בחודשים האחרונים נחשפתי אל 4 מוצרים שונים שביחד הביאו את התוצאה המיוחלת - הבהרה של עור הפנים! אחרי שבדקתי כל אחד לעומק, אני יכולה לחלוק ביחד אתכן את הממצאים.
נתחיל עם טיפול נקודתי לשעת חירום. מה עושים עם פצעון חדש שיוצא על פני השטח? מייבשים אותו! כדי לזרז את תהליך ההחלמה, אני ממליצה להשתמש במייבשי פצעונים נקודתיים, אותם מורחים ומשאירים לילה כדי לייבש את פני הפצעון ולהביא למותו המהיר. אחד המייבשים האפקטיביים שיצא לי לפגוש שייך למותג ד"ר עור ונקרא Drying Lotion. רכשתי אותו בסופר-פארם ברגע של מצוקה אמיתית כשהמייבש הישן שלי הסתיים, לא הייתה לי חלופה זמינה והחלטתי לתת לו צ'אנס (בעיקר כיוון שהמייבש של ניוטרוג'ינה היה עולה לי 90 ש"ח, לעומת 60 ש"ח שעלה המייבש הזה...). בניגוד לג'לים שקופים שהתנסיתי בהם עד כה, הפעם מדובר בתמיסת "טיפקס" שצריך לנער היטב ולמרוח על הפצע. היא מתייבשת על העור ומביאה לתוצאות באמת מרשימות בתוך כמה שעות - הפצע נראה פחות נפוח ואדום והרבה יותר קל להסוות אותו, ותוך יומיים הוא מת לחלוטין. החסרונות של התמיסה - זה לא מסוג הדברים שאפשר למרוח ולשכוח, אפשר להשתמש בה רק אם לא יוצאים מהבית או בלילה כיוון שהיא משאירה כתמים לבנים על הפנים שצריך אחר כך לשטוף עם מים. מצד שני, אחד היתרונות שלה שהיא לא מייבשת גם את כל העור מסביב לפצע או גורמת לקילופים - אותם אפילו יותר קשה להסתיר עם איפור מאשר את הפצע עצמו.
כקרם לחות הוא תפקד מצויין, חסר שומניות אבל לא מייבש ותפקד מעולה מתחת למייקאפים. שימו לב שאין לו SPF כך שצריך למרוח אחד מעליו.בסדרה הזו תוכלו למצוא גם סבון ומי פנים, אבל כיוון שהתנסיתי רק בגדלים מוקטנים שלהם שהספיקו בקושי לשבועיים אני לא ממש יכולה להעביר ביקורת לכאן או לכאן על האפקטיביות של הסדרה המלאה. אז מה עושים כנגד כל אותן צלקות ישנות של פצעונים שלא הספקתי לטפל בהם כראוי ובזמן? הגיע הזמן להכיר טיפולים מתקדמים יותר. תכירו את מסיכת הפלאים - Pumpkin Honey Glycolic Mask של Andalou naturals. קניתי אותה באייהרב, כמובן, וכשפתחתי את הצנצנת גיליתי שמדובר במסיכה שניראת קצת כמו מחית מרק ירקות לתינוקות. זה לא דומה לאף מסיכה קודמת שאי פעם קניתי שלא הייתה תערובת ביתית חובבנית. היא משלבת תמציות טבעיות ביחד עם דבש מאנוקה וחומצה גליקולית - כולם רכיבים הידועים בתרומה המצויינת שלהם להתחדשות העור. רשימת המרכיבים של המסיכה ניראת כמו חלומה הרטוב של כל מעריצת קוסמטיקה טבעית - ריכוז של תמציות צמחים, פירות ותבלינים עשירים באנטי אוקסידנטים ועוזרים בהבהרת העור. מורחים אותה על עור נקי ויבש, משאירים 10 דקות ושוטפים עם מים קרירים. הקפדתי להשתמש בה 3 פעמים בשבוע, ולא האמנתי לגלות ש....זה באמת עובד! התחלתי לראות שיפור אמיתי שלא היה קודם בסימנים העקשניים והישנים ביותר, והעור שלי ניראה באופן כללי אחיד ובהיר יותר. אני לא מרגישה שהיא שורפת או מעקצצת, להיפך היא אפילו מרגישה מעט קרירה, והעור מרגיש אחריה אקסטרה רך ונעים. אם עד עכשיו הייתי סקפטית לגבי מוצרים "טבעיים" מידי - לא עוד. אין בה חומרים מהחי (דבש מאנוקה מיוצר מעץ אוסטרלי, לא מדבורים) והמותג אינו עורך ניסויים בבעלי חיים, כך שהיתרונות שלה כפולים ומכופלים. אה, ושכחתי לציין את המחיר הנוח באתר. כמו שאמרתי לעצמי כשהזמנתי אותה על בסיס גחמה "תנסי, מה יש לך להפסיד?". אין מה להפסיד, רק להרוויח!
המוצר הבא גם הוא משתייך לקטגוריית הטיפולים המתקדמים. כיוון שכבר הגעתי למסקנה שמחומצה גליקולית לבד לא תבוא הישועה, אלא צריך לשלב ביחד איתה חומצות נוספות, הזמנתי ג'ל ייעודי למלחמה בפיגמנטציה המכיל חומצה גליקולית ביחד עם חומצה קוג'ית של Reviva Labs. הטיפול כאן הוא משולב - חומצה קוג'ית מבהירה, והחומצה הגליקולית "פותחת" את העור ומסייעת בספיגה המקסימלית כדי להביא לתוצאות. הסרום נקרא Brown Spot Night Gel, אבל אני לא משתמשת בו לפיגמנטציה חומה של נמשים/סימני גיל, אלא להבהיר סימנים אדומים של פצעים ישנים. הג'ל שקוף לחלוטין ונוזלי מאד ודרושה כמות קטנה מאד כדי לפזר על העור. אני מורחת אותו מעל חומצה גליקולית 10% וקרם לחות מעליה, ואני מרגישה שהוא מעקצץ מעט, אבל לא בצורה לא נעימה. אני מורחת את הג'ל על סימנים ישנים ועקשניים במיוחד, ולמרות שאני לא מקפידה לעשות את זה כל לילה גם במקרה הזה אני מתחילה לראות שיפור משימוש לשימוש, כשלאט לאט הצלקת הולכת ונעלמת. הג'ל הוא חלק מסדרה המכילה את החומצה הקוג'ית, אבל אני בינתיים לא ניסיתי מוצרים נוספים מלבדו. את כולם ניתן להשיג באייהרב במחירים שפויים.
יש לכן מוצר ניסים להבהרת העור שעדיין לא גיליתי? שתפו איתי את הסוד! גילוי נאות: La Roche-Posay
כשהתחלתי את סדרת הפוסטים הזאת עם סקירה על מברשות המייקאפ, שאלתי איזה מברשות תרצו לראות בפוסט הבא ומברשות קונסילר נבחרו ברוב מוחץ. מברשת קונסילר היא לדעתי אחת המברשות החשובות בכל אוסף, אבל לדעתי גם הכי פחות פופולרית אצל מתאפרת ממוצעת. לעומתה, שיטת ההנחה והטשטוש הפופולרית ביותר של קונסילרים היא האצבעות, כשגם נשים שכבר התרגלו להשתמש במברשות מקצועיות עבור צרכים אחרים, ימשיכו לדבוק בהן וחבל. אז הנה הנבחרת המנצחת שלי, ואני מקווה שאצליח לשכנע לפחות חלק מכן שעדיין לא גילו את מברשות הקונסילר - לנסות לפחות אחת.
נתחיל מנסיכת הכתר ומברשת הקונסילר שלוקחת אצלי את המקום הראשון - Eye Kabuki Brush של Everyday Minerals. את המברשת הזאת בכלל קיבלתי מתנה ממרינה, שיודעת איך לבחור מתנות איכותיות. למה אני אוהבת אותה? בדומה למברשות מייקאפ סינטטיות מסוג קבוקי, שאותן אני אוהבת מאד, כך גם המברשת הזאת היא בעצם גרסה מוקטנת של מברשת מייקאפ גדולה. החיתוך העגול, הדחיסות והסיבים הסינטטיים מאפשרים לה לטשטש כל סוג של קונסילר בצורה מושלמת. היא גמישה, אבל דחוסה מספיק כדי שהמוצר לא "יברח" ואפילו קלה יחסית לניקוי. החסרון העיקרי שלה הוא גודלה - היא רחבה יחסית ומגושמת עבור עבודות כיסוי מדוייקות ממש. כשאני רוצה להדגיש "cat eye" עם קונסילר בהיר מתחת לעיניים, זו לא המברשת שאני אשתמש בה כי היא לא תאפשר לי לשמור על טשטוש חד מספיק. היא עושה את העבודה בצורה מאד מהירה ובזכות הקוטר הנדיב שלה מכסה שטח גדול תוך מעט זמן. היא טובה גם לקונסילרים נוזליים, אבל במיוחד לקונסילרים מוצקים וסמיכים יותר וקורקטורים - אותם חשוב לי במיוחד לטשטש בצורה מושלמת והרמונית.
אז איזה מברשת תאפשר לי לטשטש בצורה מדוייקת יותר? אה, יפה ששאלתן! בשביל זה יש את מברשת Airbrush Concealer של EccoTools. גם היא סינטטית ודחוסה, אבל בניגוד לקודמתה הרבה יותר קטנה והחיתוך שלה חרוטי יותר ומאפשר להגיע לפינות, או לטשטש פגמים ספציפיים על הפנים (או במילים עדינות פחות - פצעונים). היא קצרה וצרה יותר ופחות גמישה מהמברשת של Everyday Minerals. היא מסתדרת מצויין עם קונסילרים נוזליים וגם מוצקים יותר, אבל בגלל גודלה הקטן לוקח לה זמן לטשטש מוצרים שהם "כבדים" וסמיכים יותר. קל מאד לנקות אותה והיא בדרך כלל מתייבשת לי לחלוטין תוך לא יותר מ-12 שעות, תלוי בעונות השנה. (מברשות מייקאפ דחוסות, לצורך ההשוואה, זקוקות בדרך כלל ל-24 שעות ייבוש לפחות).
תוכלו למצוא אותה באייהרב תמורת מחיר מגוחך. נמשיך אל קולקציית מברשות Real Techniques, שמהן יש לא מעט מברשות המשמשות אותי לטשטוש קונסילרים. ה-Pointed Foundation Brush היא מברשת שהיחסים בינינו התחילו על שרטון. כיוון שהיא מוגדרת כמברשת מייקאפ, לא הבנתי בכלל את הפואנטה שלה והיא הייתה יוסלס לגמרי ככזו. אבל אז חשבתי - "רגע, Foundation. בסיס זה גם קונסילר!" ואז התהפכו היוצרות ומאז אני מחבבת אותה מאד. כמברשת קונסילר אני אוהבת אותה במיוחד לטשטוש קונסילרים נוזליים, שאיתם היא מאפשרת לי "לטפוח" אותם על העור ולאחד את הגימור שלהם, מבלי להקריב את הכיסוי. לעומת זאת, עבור קונסילרים עבים וסמיכים יותר אני פחות אוהבת אותה, כיוון שאין בה את יכולות הטשטוש של מברשות דחוסות ושמנות יותר. היא קטנה ודקה, ולכן מעולה למי שרוצה ליצור גבולות חדים במיוחד. היא אחת המברשות הקלות לניקוי באוסף שלי ומתייבשת תוך מס' שעות מועט, מה שמאפשר להשתמש בה בצורה הכי אסטתית שאפשר.
מברשת הבסיס מגיעה כחלק מסט מברשות פנים, אך את מברשת הקיבוע ניתן לרכוש בנפרד. השתיים האחרונות באוסף הן בכלל מברשות לאיפור עיניים עם צלליות, אבל אני עשיתי להן "מיחזור" בתור מברשות קונסילר. אני מודה שאני לא מתה על טשטוש צלליות אבקתיות עם מברשות סינטטיות, ולכן לא משתמשת במברשות הללו ליעודן המקורי.
את שתי המברשות הללו לצערי לא ניתן לרכוש בנפרד, אלא רק כחלק מסט מברשות עיניים של המותג. עד כאן חלק שני של סדרת המברשות שלי! כמו שסיפרתי לכן בפוסט הראשון, אני מרגישה שהגעתי לרווייה מסויימת בתחום ולא מתכוונת לרכוש מברשות נוספות בקרוב, ולכן אני יכולה להסתכל על כל האוסף שלי כמכלול ולהביא לכן את ההמלצות והדיס-המלצות המבוססות ביותר, לאחר שימוש ארוך בכל מברשת.
לפוסט הראשון בסדרה - מברשות מייקאפ פורסם על ידי